Főügyészség: Trnka jelenleg felfüggesztethetetlen... | Bumm.sk
felfüggesztethetetlen
A szóvivő rámutatott: a főügyész eleget tett a megbízott nyomozó kérésének, és felmentette Dobroslav Trnkát a titoktartási kötelezettsége alól, ami arról tanúskodik, hogy "a főügyész abszolút mértékben együttműködik a rendőrnyomozókkal".
Predajňová szerint Trnka ellen fegyelmi eljárás sem indítható, mivel a felvétel készítése óta már letelt az elévülési idő. "Ilyen körülmények és törvényes lehetőségek között Dobroslav Trnka személyes döntésétől függ, hogy a főügyészség ügyésze marad-e" – jelentette ki a szóvivő, reagálva az Állítsuk Meg a Korrupciót Alapítvány (Nadácia Zastavme korupciu) hétfői állásfoglalására, melyben Trnkát azonnali távozásra szólították fel.
"A Marian Kočner vádlott és Trnka közötti beszélgetésről készült hangfelvétel nyilvánosságra hozása után elképzelhetetlen, hogy ez az ember a főügyészségen maradjon" – jelentette ki hétfőn Zuzana Petková, az Állítsuk Meg a Korrupciót Alapítvány (Nadácia Zastavme korupciu) elnöke. Egyben felszólította Čižnárt, hogy lépjen fel az összes ügyész ellen, aki azzal gyanúsítható, hogy együttműködött Marian Kočnerrel. Trnkával a TASR hírügynökség nem tudta felvenni a kapcsolatot, reggeltől ki van kapcsolva a telefonja.
A Denník N arról tájékoztatott, hogy egy 70 perces felvétel birtokába jutott, amelyen Dobroslav Trnka volt főügyész Marian Kočner vállalkozóval beszélget. A hangfelvételt állítólag Marian Kočner készítette 2014 nyarán. Az anyag arról szól, hogy Trnka állítólag megpróbálta megzsarolni Jaroslav Haščákot egy Gorilla-üggyel kapcsolatos hangfelvétellel. A Denník N szerint Marian Kočner számon kéri a volt főügyészt, fennhangon vulgarizmusokkal illeti, valamint fizikai megsemmisítéssel fenyegeti őt és a „haverjait”, továbbá azzal, hogy a fiának vége lesz.
Főügyészség: Az exfőügyészt jelenleg nem lehet felfüggeszteni
TASR: Dobroslav Trnka ügyészt jelenleg nem lehet felfüggeszteni, mivel nem indult ellene büntetőeljárás konkrét bűncselekmény ügyében. Jaromír Čižnár főügyész ezzel kapcsolatban rámutatott: hivatali ideje alatt mindig felfüggesztette azt az ügyészt, aki ellen szándékosan elkövetett bűncselekmény miatt eljárás indult.
Vizsgálja a rendőrség az exfőügyész és Kočner beszélgetéséről készült hangfelvételt
TASR: A Dobroslav Trnka volt főügyész és Marian K. vállalkozó közötti kommunikációról készült hangfelvételt szakértői vizsgálatnak vetik alá. Erről egy rendőrségi forrás tájékoztatta a TASR hírügynökséget.